Histamínová intolerancia: Dochodkyňa skúša Natural Histamin Kontrol
Dobrý den,
našli mi histamínovu intoleranciu,kupila som si prípravok  Natural histamin Kontrol, pretože bol lacnejší ako Daosin. Som totižto dochodkyna, Nebadám,že by mi pomohol. Asi preto, že obsahuje výžažok z moringy?
A aj výtažok zo šípok? Zeby aj šípky sposobovali prehánky , krče a hnačky?
Dobrý deň.
Ďakujeme za Vašu otázku.
Prípravok Natural histamin Kontrol sa nenachádza v databáze farmaceutických produktov v Slovenskej republike, preto sa nemôžem vyjadriť k jeho účinkom, bezpečnosti ani prípadným vedľajších účinkom.
Pre pacientov s enterálnou histaminózou (histamínová intolerancia spôsobená potravinami) je určený produkt
Revicolin
. Jedná sa o entero a histamíno špecifický výživový doplnok. Pozitívne reguluje imunitný črevný systém, zvyšuje tvorbu protizápalových látok, prispieva k upokojeniu črevnej sliznice, aj k zmierneniu nafukovania a prítomnosti črevných kŕčov. Počas prvých 14 dní sa odporúča užívanie 2 x 1 kapsula denne, od 15. dňa obvykle postačuje 1 kapsula ráno, prípadne podľa potreby.
Ako doplnok k dietetickým opatreniam pri histamínovej intolerancii a/alebo nedostatočnosti enzýmu diaminooxidáza (DAO) sa používa
HistApp
. Obsahuje prírodný enzým DAO, ktorý prispieva k odbúraniu histamínu z potravy. Užíva sa 1 tableta vcelku 20 minút pred hlavným jedlom (maximálne 3 tablety denne) a priame dodanie tohto enzýmu napomáha tráviť potraviny s obsahom histamínu. Tento enzým sa rovnako nachádza aj v prípavku Daosin.
Možnosťou dlhodobej podpornej liečby je aj užívanie výživového doplnku
Moringa Caribbean ANTI-HISTAMIN
. Obsahuje vysokú dávku vitamínov, minerálov, esenciálnych aminokyselín a antioxidantov a tak prispieva k zdraviu, vitalite a regenerácii. Užívajú sa 2 x denne 2 kapsule po jedle. Pravidelným užívaním účinne napomáha k zmierneniu gastro - alergických a zápalových prejavov a blokuje uvoľňovanie histamínu z buniek.
Ďalšie možnosti podpornej terapie som zhrnula v minulosti. Moje odporúčania si môžete prečítať v priloženom
odkaze
.
Prajem pekný zvyšok dňa.
S pozdravom
Mgr. Barbora Bičanovská